Euroregiony
Regiony w saksko-pólskim a saksko-čěskim hraničnym rumje wudźeržuja čiłu wuměnu. Zo by so wona wolóžiła, su so wone wusko na so wjazali a štyri euroregiony wutworili.
Ideja
Euroregiony su zjednoćenja wokrjesow a komunow při nutřkownych a wonkownych hranicach EU ze zaměrom, mjezy překročace zhromadne dźěło spěchować. Zakładna ideja při tym je, wotmjezowacy wuskutk statnych hranicow přewinyć, mjezy překročace hibanja ludźi spěchować a wosebity potencial tutych regionow inowatiwnje wužiwać.
Organizacija euroregionow
Zo bychu swoje cile docpěli, su euroregiony na woběmaj stronomaj hranicy organizowane. Hłowna runina dźěła a narěčenski partner euroregiona je přeco jednaćelski běrow. Tutón běrow so wot kraje přesahowacych rozsudźacych gremijow (rada, prezidij) podpěruje, kontroluje a fachowje přez tematiske dźěłowe skupiny poradźuje, na př. na polu přirodoškita, wobchada a socialneho.
Nadawki
Nadawki euroregionow wopřijeja mj. dr.:
- mjezy překročacy regionalny, projektny a přesadźowacy management
- informaciski transfer a zjawnostne dźěło
- konfliktowy management při přećiwnych wuwićach
- sylnjenje wubědźowanskich kmanosćow cyłeho ruma
Podpěra a financowanje
Projekty w euroregionach so ze specielnymi spěchowanskimi programami EU, Interreg abo w naslědnistwje Cil 3, podpěruja. Tež statne knježerstwo Swobodneho stata Sakskeje spěchuje dźěło euroregionow ideelnje a financielnje. Z tutymi srědkami maja so předewšěm zetkanja a zhromadne dźěło ludźi na městnje zmóžnić.
Štyri euroregiony
Štyri euroregiony při saksko-pólskej a saksko-čěskej hranicy kładu swoje ćežisća na tři temowe wobłuki:
- - ekologija/přirodoškit
- - turistiski wobchad/wočerstwjenje/wólny čas
- - kultura/sport
Nadrobne informacije k aktualnym zarjadowanjam a projektam namakaće na wotpowědnej domjacej stronje.
hun_Latn slk_Latn ltg_Latn szl_Latn lit_Latn szl_Latn ceb_Latn ces_Latn ces_Latn szl_Latn ces_Latn mri_Latn ces_Latn szl_Latn slk_Latn szl_Latn ces_Latn bos_Latn bos_Latn slk_Latn